སེམས་བསྐྱེད་མཆོད་པའི་བཤད་སྦྱོར།
༄༅། །སེམས་བསྐྱེད་མཆོད་པའི་བཤད་སྦྱོར་བཞུགས་སོ། །
༄༅། །སློབ་སྤྲིངས་ལས། བདེ་གཤེགས་ལམ་རྟེན་འགྲོ་བ་འདྲེན་པར་
ཆས་གྱུར་ཅིང༌། །སེམས་ཀྱི་སྟོབས་ཆེན་མི་ཡིས་རྙེད་པ་གང་ཡིན་པ། །ལམ་དེ་
ལྷ་དང་ཀླུ་ཡིས་རྙེད་མིན་ལྷ་མིན་དང་། །མཁའ་ལྡིང་རིག་འཛིན་མིའམ་ཅི་དང་
ལྟོ་འཕྱེས་མིན། ཞེས་པ་ལྟར་སྤྱིར་ཆོས་སྒྲུབ་པ་དང་ཁྱད་པར་དུ་ཐེག་ཆེན་གྱི་
ལམ་བསྒྲུབ་པའི་རྟེན་ལྷ་ལ་སོགས་པ་འགྲོ་བ་གཞན་ལས་ཆེས་ཁྱད་པར་
འཕགས་པ་མིའི་རྟེན་དང་། དེའི་ནང་ནས་ཀྱང་དལ་འབྱོར་ཕུན་སུམ་ཚོགས་པ་
འདི་འདྲ་བ་རྙེད་པ་ཅིའི་ཕྱིར་འབྲས་མེད་བྱེད། འདི་དོན་མེད་དུ་བྱས་ན་དེ་བས་
བསླུས་པ་དང་རྨོངས་ཚབས་དེ་ལས་ཆེ་བ་མེད་པས། འཕགས་པ་དཔའ་བོས།
གང་ཞིག་ཐོབ་ན་འཁོར་བ་ཡི། །ཕ་རོལ་ཕྱིན་པའི་ས་བོན་བསྐྲུན། །བྱང་ཆུབ་
དཔལ་གྱི་ས་བོན་མཆོག ཡིད་བཞིན་ནོར་བུ་ལས་ལྷག་པའི། །ཡོན་ཏན་རྒྱུན་
གྱི་མི་རྣམས་ནི། །སུ་ཞིག་འདིར་དེ་འབྲས་མེད་བྱེད། ། ཅེས་དང་། སྤྱོད་འཇུག་
ལས་ཀྱང༌། འདི་འདྲའི་དལ་བ་རྙེད་གྱུར་ནས། །བདག་གི་དགེ་གོམས་མ་བྱས་
ན། །འདི་ལས་བསླུས་པ་གཞན་མེད་དེ། །འདི་ལས་རྨོངས་པའང་གཞན་མེད་
དོ། ། ཞེས་གསུངས། དེ་ན་དབུ་མ་སྙིང་བོ་ལས། སུ་ཞིག་ཆུ་ཤིང་ཝུ་བ་ལྟར། །
སྙིང་བོ་མེད་པའི་ལུས་འདི་དག །གཞན་ཕན་རྐྱེན་དུ་སྒྲུབ་བྱེད་པའི། །ལྷུན་པོར་
5953。

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
སྙིང་བོ་སྒྲུབ་མི་བྱེད། །ཡ་རབས་སྙིང་རྗེས་ལྡན་པས་ནི། །སྐད་ཅིག་རེ་རེ་རྒ་ཤི་
དང་། །ནད་ཀྱི་གཞིར་གྱུར་ལུས་དག་ནི། །གཞན་ལ་བདེ་བསྐྱེད་གཞི་བྱེད་དོ། །
དམ་ཆོས་སྒྲོན་དང་བཅས་པ་ལ། །མི་ཁོམ་བརྒྱད་སྤངས་ཁོམ་པ་འདི། །སྐྱེས་བུ་
ཆེན་པོའི་སྤྱོད་པ་ཡིས། །འབྲས་བུ་ཡོད་པར་བྱ་བར་རིགས། ། ཞེས་སྙིང་བོ་
མེད་པ་ན་རྒ་ལ་སོགས་པ་སྡུག་བསྔལ་གྱི་འབྱུང་གནས་འདི་སྐྱེས་བུ་ཆེན་པོའི་
ཀུན་སྤྱོད་ཀྱིས་ཉིན་མཚན་འདའ་བར་བྱས་ཏེ་དོན་ལྡན་བྱ་སྙམ་དུ་ཐེག་ཆེན་ལ་
འཇུག་པར་བྱའོ་སྙམ་དུ་ཐེག་ཆེན་གྱི་འཇུག་པ་ལ་བསམ་པ་བྱང་ཆུབ་ཏུ་སེམས་
བསྐྱེད་པ་དགོས་པས། རྗེས། སེམས་བསྐྱེད་ཐེག་མཆོག་ལམ་གྱི་གཞུང་ཤིང་
སྟེ། །རླབས་ཆེན་སྤྱོད་པ་རྣམས་ཀྱི་གཞི་དང་རྟེན། །ཚོགས་གཉིས་ཀུན་ལ་
གསེར་འགྱུར་རྩི་ལྟ་བུ། །རབ་འབྱམས་དགེ་ཚོགས་བསྡུད་པའི་བསོད་ནམས་
གཏེར། །དེ་ལྟར་ཤེས་ནས་རྒྱལ་སྲས་དཔའ་བོ་རྣམས། །རིན་ཆེན་སེམས་
མཆོག་ཐུགས་དམ་མཐིལ་དུ་འཛིན། ། ཞེས་གསུངས། དེ་ལྟར་ཐེག་པ་ཆེན་
པོའི་འཇུག་སྒོ་ནི་བསམ་པ་བྱང་ཆུབ་ཏུ་སེམས་བསྐྱེད་པ་ཉིད་ཡིན་པས། དེ་
བསྐྱེད་པ་ལ་སྔོན་དུ་སེམས་དེ་བསྐྱེད་པའི་ཕན་ཡོན་བསྒོམས་ནས་སྙིང་ཐག་པ་
ནས་ཕན་ཡོན་ལ་སྤྲོ་ཤུགས་འཕེལ་བ་ཞིག་དང༌། ཡན་ལག་བདུན་པ་སྐྱབས་
འགྲོ་དང་བཅས་པ་དགོས་པར་བྱང་སེམས་ཀྱི་ལམ་རིམ་སྟོན་པའི་གཞུང་
བསླབ་སྤྱོད་ནས་གསུངས། སེམས་བསྐྱེད་ཀྱི་ཕན་ཡོན་བསྡུ་ན་གནས་སྐབས་
དང་མཐར་ཐུག་གི་ཕན་ཡོན་གཉིས་སུ་ཡོད། དང་བོ་ལ་ངན་འགྲོ་མི་ལྟུང་བ་
དང་བདེ་འགྲོ་སྐྱེས་པ་གཉིས། ཕྱི་མ་ལ་ཐར་བ་དང་ཐམས་ཅད་མཁྱེན་པ་ཐོབ་
596

སེམས་བསྐྱེད་མཆོད་པའི་བཤད་སྦྱོར།
པའོ། ། ཀུན་མཁྱེན་གྱིས། གང་ཞིག་ཐོབ་ན་འབད་མི་དགོས་པར་རྒྱལ་བ་ཀུན་
གྱི་གདུང་འཚོབ་སྲས་འགྱུར་ཞིང༌། །ལྷ་དང་ལྷ་མིན་མི་དང་ཀླུར་བཅས་ཕྱག་
འོས་དགྲ་བཅོམ་ཉན་རང་སོགས་ཟིལ་གནོན། །རྒྱལ་ཀུན་དགྱེས་བཞིན་སྲས་
མཆོག་རྣམས་དང་དཀར་ཕྱོགས་མ་ལུས་དགའ་བའི་སྟོབས་བསྐྱེད་པའི། །བྱང་
ཆུབ་སེམས་ཀྱི་རིན་ཆེན་སྔོན་མེད་སྲིད་ཞིའི་གཙུག་རྒྱན་མཆོག་དེར་ཕྱག་
འཚལ་ལོ། ། བརྒྱ་བྱིན་གཙུག་གི་ནོར་བུ་དང༌། །འཁོར་ལོས་བསྒྱུར་བའི་
འཁོར་ལོ་མཆོག །རྒྱ་མཚོ་འཛིན་པའི་རིན་ཆེན་ཀྱང༌། །བྱང་ཆུབ་སེམས་ཀྱི་
ཕྱོགས་རེའི་དཔེ། །སྲོག་བཞིན་ཐེག་ཆེན་ལམ་གྱི་མཇུག་ལྡོག་རྒྱུ། །སངས་རྒྱས་
ས་བོན་ཡོན་ཏན་སྡོམ་བཞིན་བྱེད། །དུས་མཐའི་མེ་བཞིན་སྡིག་ཆེན་ཐམས་
ཅད་བསྲེག །ནོར་བུ་མཆོག་དེས་རེ་བ་མ་ལུས་སྐོངས། ཞེས། ཐེག་མཆོག་ལམ་
གྱི་གཞུང་ཤིང་། རྒྱལ་སྲས་ཀྱི་སྤྱོད་པ་རྒྱ་མཚོ་ལྟ་བུའི་གཞི་དང་རྟེན། སངས་
རྒྱས་གང་ལས་བྱུང་བའི་ས་བོན། ཡོན་ཏན་མ་ལུས་པ་འབྱུང་བའི་གཏེར། དེ་ནི་
དུས་མཐའི་མེ་བཞིན་དང་། འགྲོ་བའི་རེ་བ་ཐམས་ཅད་སྐོང་བའི་ནོར་བུ་དང༌།
རྒྱལ་བའི་གདུང་འཚོབ་སངས་རྒྱས་ཀྱི་སྲས། བྱང་ཆུབ་སེམས་སྐྱེས་གྱུར་ན་སྐད་
ཅིག་གིས། །འཁོར་བའི་བཙོན་རར་བསྡམས་པའི་ཉམ་ཐག་རྣམས། །བདེ་
གཤེགས་རྣམས་ཀྱི་སྲས་ཞེས་བརྗོད་བྱ་ཞིང༌། །འཇིག་རྟེན་ལྷ་མིར་བཅས་བའི་
ཕྱག་བྱར་འགྱུར། ། ཞེས་པ་ལྟར། ལྷ་དང་བཅས་པའི་འཇིག་རྟེན་ཀུན་གྱི་ཕྱག་
འོས་སུ་འགྱུར་མཁའ་ལྡིང་གི་ཕྲུ་གུ་དང་། རྒྱལ་བོའི་བུ་སྐྱེས་མ་ཐག་བཞིན་ཉན་
རང་དགྲ་བཅོམ་ཟིལ་གྱིས་གནོན། སེམས་བསྐྱེད་མ་ཐག་པའི་བྱང་སེམས་དེ་
597

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
སྨན་གྱི་མྱུ་གུ་ལྟར་གཅེས་པར་སྐྱོངས། དཀོན་བརྩེགས་ལས། འོད་སྲུང་ཟླ་བ་
ཚེས་པ་ལ་ནི་ཕྱག་བྱ་ཡི་ཉ་བ་ལ་ནི་མ་ཡིན་ནོ། ། ཞེས་སངས་རྒྱས་ཐམས་ཅད་
ཀྱིས་བུ་གཅིག་པ་ལྟར་དགོངས་ཤིང་མཁྱེན་པ་དང་། འདི་མེད་ན་མངོན་ཤེས་
དང་རྫུ་འཕྲུལ་སྟོང་ཉིད་མངོན་སུམ་རྟོགས་པ་ལ་སོགས་པའི་ཡོན་ཏན་ཅི་འདྲ་
བའང་སངས་རྒྱས་ཀྱི་རྒྱུར་མི་འགྱུར་ལ་བྱང་སེམས་ཀྱི་སྤྱོད་པར་མི་འགྱུར།
སེམས་འདི་ཉིད་ཀྱིས་ཟིན་ན་ཟན་ཁམ་གཅིག་ཙམ་བཏང་བ་ཡན་ཆད་སངས་
རྒྱས་ཀྱི་ཆོས་དང་ཐེག་ཆེན་གྱི་སྤྱོད་པར་འགྱུར་ཆེ་ཆེར་འཕེལ་བར་གྱུར་པས
ཚོགས་གཉིས་བདེ་བླག་ཏུ་རྫོགས་སྒྲིབ་པ་སྤོང་ཞིང་རྫོགས་བྱང་མྱུར་དུ་ཐོབ་པ་
སོགས་ཕན་ཡོན་མཐའ་ཡས་པས། བདག་ལེགས་སུ་འདོད་པ་རྣམས་ཀྱིས་རིན་
པོ་ཆེའི་སེམས་འདི་བསྐྱེད་པའི་ཐབས་ལ་འབད་དགོས་སོ། ། ཐེག་ཆེན་གྱི་རྩ་
བ་ཚུགས་མི་ཚུགས་དང་། ཐེག་ཆེན་པའི་གསེབ་ཏུ་བཅོས་མ་མིན་པར་ཚུད་མི་
ཚུད་ཐམས་ཅད་འདི་ལ་ཐུག་པས་འདི་ལ་བློ་བསྐྱེད་ཅི་བྱུང་ལྟས། འདི་སྟོན་པའི་
དགེ་བའི་བཤེས་གཉེན་རྟག་ཏུ་བསྟེན། དེ་ལྟར་བློ་སྦྱོང་བའི་གྲོགས་དང་
འགྲོགས། དེ་ལྟ་བུ་སྟོན་པའི་གསུང་རབ་དགོངས་འགྲེལ་དང་བཅས་ལྟ། དེའི་
གེགས་སྦྱོང་ཞིང་བློ་སྦྱངས་ནས་ས་བོན་ཚང་བར་ཐེབས་ངེས་བྱ་སྟེ། ཇོ་བོས།
ཐེག་ཆེན་ཆོས་སྒོར་འཇུག་འདོད་པས། །མུན་སེལ་གདུང་བ་ཞི་བྱེད་པ། །ཉི་ཟླ་
ལྟ་བུའི་བྱང་ཆུབ་སེམས། །བསྐལ་བར་འབད་པས་སྐྱེ་ཡང་རུང་། ། ཞེས།
བསྐྱེད་བྱ་སེམས་བསྐྱེད་ཀྱི་ངོ་བོ། ། རང་རྒྱུ་གཞན་དོན་དོན་གཉེར་གྱི་འདུན་
པས་དྲངས་ཤིང་གྲོགས་བྱང་ཆུབ་འདོད་པ་དང་མཚུངས་ལྡན་གྱི་རྣམ་རིག་ཁྱད་
598

སེམས་བསྐྱེད་མཆོད་པའི་བཤད་སྦྱོར།
པར་ཅན། ཞེས། གཞན་དོན་འདོད་པ་རྒྱུར་བསྟན་པས་མར་ཤེས་སོགས་ལམ་
གྱི་གོ་རིམ་ལ་ངེས་པ་སྐྱེས་པ། བྱང་ཆུབ་འདོད་པ་གྲོགས་སུ་བསྟན་ནས་ཐེག་པ་
ཆེན་པོའི་ལམ་གྱི་གནད་དམ་རྩ་བའམ་སྒོ་ཤེས་པར་བྱེད་ཅེས་ལམ་མཆན་དང་
རྣམ་བཤད་གསུངས། དེ་ཇི་ལྟར་བསྐྱེད་པའི་ཚུལ་སངས་རྒྱས་བྱང་སེམས་ཀྱི་
མཐུ་མཐོང་བ། ཐེག་ཆེན་གྱི་སྡེ་སྣོད་ཉན་པ། བྱང་སེམས་ཀྱིས་དམ་ཆོས་ནུབ་
སྙིགས་དུས་སུ་སེམས་བསྐྱེད་པ་དཀོན་པར་མཐོང་བ་སྟེ་རྐྱེན་བཞི། རིགས་
ཕུན་སུམ་ཚོགས་པ། དགེ་བའི་བཤེས་གཉེན་གྱིས་ཟིན་པ། སེམས་ཅན་ལ་སྙིང་
བརྩེ་བ། འཁོར་བའི་དཀའ་སྤྱོད་ལ་མི་སྐྱོ་བ་སྟེ་རྒྱུ་བཞི། རང་གཞན་རྒྱུ་སྦྱོར་
བའི་སྟོབས་ཏེ་སྟོབས་བཞིའི་བསྐྱེད་པར་གསུངས། ཆོ་གའི་སྒོ་ནས་འཛིན་པ་ལ་
སྡོམ་པ་མ་ཐོབ་པ་ཐོབ་པ། ཐོབ་པ་མི་ཉམས་པར་སྲུང་བ། ཉམས་ན་ཕྱིར་
བཅོས་པ་དང་གསུམ། དང་བོ་ལ་གང་ལས་བླངས་པའི་ཡུལ། །གང་གིས་ལེན་
པའི་རྟེན། ཇི་ལྟར་བླང་བའི་ཆོ་ག་གསུམ། དང་བོ་ནི་མཚན་ཉིད་ལྡན་པའི་སློབ་
དཔོན་ཞེས་པ་ལས་ཇོ་བོས་གསལ་ཁ་མ་མཛད། ཛེ་ཏཱ་རིས། དགེ་བའི་བཤེས་
གཉེན་བྱང་ཆུབ་སེམས་དཔའི་སྡོམ་པ་དང་ལྡན་པ་ཞེས་སྨོན་སེམས་དང་ལྡན་
ཞིང་དེའི་བསླབ་བྱ་ལ་གནས་པས་མི་ཆོག་པར་འཇུག་སྡོམ་དང་ལྡན་པ་དགོས་
པར་གོང་མ་རྣམས་ཀྱང་བཞེད་པ་ལྟར་རོ། ། གང་གི་ལེན་པའི་རྟེན་ནི། ཛེ་ཏཱ་
རིས། རིགས་ཀྱི་བུའམ་རིགས་ཀྱི་བུ་མོ་རྟེན་དང་བསམ་པ་ཕུན་སུམ་ཚོགས་པ་
དང་ལྡན་པ། ཞེས་ལྷ་དང་ཀླུ་ལ་སོགས་པ་ལུས་དང་བསམ་པའི་སྒོ་ནས་སྨོན་
སེམས་སྐྱེས་རུང་བ་ཐམས་ཅད། སེམས་རྟེན་དཀོན་མཆོག་སྒྲོན་མེ་ལས། རྒྱལ་
599

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
དང་རྒྱལ་བའི་ཆོས་ལ་དད་གྱུར་ཅིང༌། །རྒྱལ་སྲས་རྣམས་ཀྱི་སྤྱོད་པ་དད་བྱེད་
པ། །བྱང་ཆུབ་བླ་ན་མེད་ལ་དད་གྱུར་ནས། །སྐྱེས་བུ་ཆེན་པོ་རྣམས་ཀྱི་སེམས་
སྐྱེའོ། ། ཞེས་དང་། མདོ་རྒྱན་ལས། དེ་ཡི་རྩ་བ་སྙིང་རྗེ་འདོད་དང༌། ཛེ་ཏཱ་རིས།
སྐྱབས་གསུམ་སྔོན་དུ་འགྲོ་བ་ཅན་ཞེས་རྒྱལ་བ་ལ་དམིགས་པའི་དད་པ་དང༌།
སེམས་ཅན་ལ་དམིགས་པའི་སྙིང་རྗེ། ཐུན་མོང་མིན་པའི་སྐྱབས་འགྲོ་སོགས་
ཡོད། ལམ་སྒྲོན་འགྲེལ་བར། འཁོར་བས་ཡིད་འབྱུང་ལ་འཆི་བ་དྲན་པ་ཤེས་
རབ་དང་སྙིང་རྗེ་ཆེ་བ་ཞེས་གསུངས་པ་ལྟར། ལམ་རིམ་ལ་བློ་སྦྱང་བས་ཉམས་
མྱོང་ཅུང་ཟད་རྙེད་པ་དགོས་པར་གསུངས། གསུམ་པ་ཇི་ལྟར་ལེན་པའི་ཆོ་ག་
ལ། སྦྱོར་དངོས་རྗེས་གསུམ་ཡོད་པའི་དང་བོ་ལ། སྐྱབས་འགྲོ་ཁྱད་པར་ཅན་བྱ་
བ། ཚོགས་བསགས་པ། བསམ་པ་སྦྱངས་པ་གསུམ། དང་བོ་ལ་གནས་བརྒྱན་
ཅིང་རྟེན་བཀྲམ་ནས་མཆོད་རྫས་བཤམས་པ། གསོལ་བ་གདབ་ཅིང་སྐྱབས་སུ་
འགྲོ་བ། སྐྱབས་སུ་སོང་བའི་བསླབ་བྱ་བརྗོད་པའོ། ། སྡིག་པ་ཅན་གྱི་སྐྱེས་
བོས་དབེན་པའི་ས་ཕྱོགས་ཞེས་ལམ་རིམ་གསུངས། བ་བྱུང་ལྔས་སྐྱངས་ནུལ་
དང་། བྱུགས་པ་དྲི་བཟང་གིས་ཆག་ཆག དྲི་ཞིམ་པའི་མེ་ཏོག་གཅལ་དུ་བཀྲམ་
སྟེ། ལམ་སྒྲོན་ལས། རྫོགས་སངས་བྲིས་སྐུ་ལ་སོགས་དང་། །མཆོད་རྟེན་དམ་
ཆོས་མངོན་མཐོང་ནས། །མེ་ཏོག་གདུག་སྤོས་དངོས་པོ་དག །ཅི་འབྱོར་བ་ཡིས་
མཆོད་པར་བྱ། །སྟོན་པའི་སྐུ་རབ་གནས་ཅན་ཞིག་དང་། ། སྡུད་པ་ཡན་ཆད་ཀྱི་
ཤེར་ཕྱིན་གྱི་གླེགས་བམ་ཞིག་མེད་དུ་མི་རུང་བས་དེས་མཚོན། དཀོན་མཆོག་
གསུམ་གྱི་གཟུགས་བརྙན་བླུག་མ་ལ་སོགས་པ་དང༌། བུ་ཏི་དང་བྱང་ཆུབ་
600

སེམས་བསྐྱེད་མཆོད་པའི་བཤད་སྦྱོར།
སེམས་དཔའི་སྐུ་གཟུགས་ལ་སོགས་ཁྲི་ལ་སོགས་པར་བཞུགས། བླ་བྲེ་མེ་
ཏོག་ལ་སོགས་པ་མཆོད་པའི་ཡོ་བྱད་ཅི་འབྱོར་བ་རོལ་མོ་ཞལ་ཟས་རྒྱན་ལ་
སོགས་པ་བཀའ་གདམས་གོང་མས་རང་གི་འབྱོར་བའི་དྲུག་ཆ་ཙམ་འབུལ་བ་
གྲོགས་དག་གིས་བློར་མི་ཤོང་བ་བཤམས་ཤིང་། བཤེས་གཉེན་གྱི་གདན་ཁྲི་མེ་
ཏོག་གིས་བརྒྱན་པ་བཤམས། མཆོད་པ་ངན་ན་མང་ཡུལ་དང་། བསམ་ཡས་སུ་
མཆོད་པ་ངན་པས་མི་སྐྱེས་གསུང་གསུངས། ཚོགས་ཞིང་གསལ་འདེབས་པ་
ལ། གནས་དག་པའི་ཞིང་ལྟར་གསལ་བཏབ་པའི་དབུས་སུ་སྟོན་པ་བཅོམ་
ལྡན་འདས་དང་མཐའ་འཁོར་དུ་དངོས་བརྒྱུད་ཀྱི་བླ་མ་ཡི་དམ་ཉན་རང་བཀའ་
སྡོད་དང་བཅས་པས་བསྐོར་བར་རྟེན་རྣམས་དང་དབྱེར་མེད་དམིགས་ལ། སྤྱན་
འདྲེན་གྱི་ཚེ་མ་ག་དྷ་བཟང་མོའི་གཏམ་རྒྱུད་ལྟར་སྒྲུབ་པའི་བཀོད་པ་རབ་
འབྱམས་ཞིང་བཀོད་དང་བཅས་བྱོན་པའི་དམིགས་པ་བྱས་ཏེ་ཁྲུས་ཁང་དུ་བྱོན་
པ་ལ་ཁྲུས་གསོལ། ཕྱིན་དྲུག་གི་མི་མཐུན་ཕྱོགས་ལུས་ངག་ཡིད་ཀྱི་སྒྲིབ་པ་
སྦྱངས་ཆེད་དོ། ། དབུ་རྒྱན་འབུལ་བའི་བར་བློ་ཡང་ཡུད་དུ་མ་སོང་བར་བྱ། དེ་
ནས་ཀུན་བཟང་སྤྱོད་ལས་བྱུང་བ་ཡི། མཆོད་པ་རྣམ་པ་བདུན་དག་ཀྱང་། །
ཞེས་བསགས་སྦྱང་གི་གནད་བསྡུས་པ་ཡན་ལག་བདུན་པ་དཀྱུས་ལྟར་བྱ། བླ་
མ་ལ་སྟོན་པའི་འདུ་ཤེས་བཞག་སྟེ་ཞག་གསུམ་སྔོན་དུ་འགྲོ་བས་ཐེག་མཆོག་
སེམས་བསྐྱེད་ཞུ་བའི་ཡོན་དུ་མཎྜལ་འབུལ། སེམས་བསྐྱེད་པའི་རྫ་ས་འབྱོར་བ་
ཆེ་ན་དངོས་པོ་ཤིན་ཏུ་རྒྱ་ཆེན་པོ་དང་། འབྱོར་བ་ཆུང་བས། བསྐལ་བཟང་རས་
ཀྱི་ཁ་ཚར་ཙམ། འཇམ་གང་ཕོར་བ་གང་ལྟ་བུས་ཀྱང་རུང་བར་གསུངས་བས་
601

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
འབྱོར་བསྟུན་གྱི་རྫས་རེ་འདི་སྐབས་ཕུལ་ཏེ་པུས་མོའི་ལྷ་ང་ས་ལ་བཙུགས་ཏེ་
གསོལ་བ་འདེབས་པ་འདིའི་རྗེས་བཟློས་མཛོད། ཇི་ལྟར་སྔོན་གྱི×། ། ཞེས་
བགྱི་བའང་སློབ་དཔོན་གྱིས་བླ་ན×བསྐྱེད་དུ་གསོལ། ལན་གསུམ། དེ་ཡང་
སེམས་བསྐྱེད་པ་ལ། ལམ་སྒྲོན་ལས། ། མི་ལྡོག་པ་ཡིས་སེམས་དག་གིས། །
དཀོན་མཆོག་གསུམ་ལ་རབ་དད་ཅིང་། །པུས་མོ་ལྷ་ང་སར་བཙུགས་ནས། །
ཐལ་མོ་སྦྱར་བར་བྱས་ནས་ནི། །དང་བོ་སྐྱབས་འགྲོ་ལན་གསུམ་བྱ། ། ཞེས་
ཡུལ་སངས་རྒྱས། ཐེག་ཆེན་གྱི་འགོག་ལམ་གཙོ་བོར་བྱས་པས་ཆོས། ཕྱིར་མི་
ལྡོག་བའི་དགེ་འདུན་བྱང་འཕགས་ལ་དུས་བྱང་ཆུབ་བར་ཆེད་དུ་བྱ་བ་སེམས་
ཅན་ཐམས་ཅད་སྐྱོབ་པའི་ཕྱིར་སངས་རྒྱས་ལ་སྐྱབས་སྟོན་པ་ཆོས་ལ་སྐྱབས་
དངོས་དགེ་འདུན་སྐྱབས་སྒྲུབ་པའི་ཟླ་གྲོགས་ཞུ་སྙམ་དེ་ལྟ་བུའི་བསམ་པ་ལས་
དུས་ནམ་ཡང་མི་ལྡོག་པའི་འདུན་པ་ཤུགས་དྲག་བྱེད་སྙམ་བྱ། དེའང་ཡུལ།
འདུས་མ་བྱས་ཤིང་ལྷུན་གྱིས་གྲུབ། །གཞན་གྱི་རྐྱེན་གྱིས་རྟོགས་མི